
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Najvyšší súd 4Sžr/36/2013 6013201056 19. 11. 2013 JUDr. Ida Hanzelová ECLI:SK:NSSR:2013:6013201056.1
Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o., so sídlom Pribinova 25, 811 09 Bratislava, proti odporcovi Okresný úrad Revúca (pôvodne Správa katastra v Revúcej), za účasti T. R., rod. N., bytom J., v konaní o preskúmanie zákonnosti rozhodnutia odporcu č. V - 1206/12-14, o odvolaní navrhovateľa proti rozsudku Krajského súdu v Banskej Bystrici, č.k. 25Sp/27/2013 - 23 z 23. augusta 2013, takto rozhodol: Najvyšší súd Slovenskej republiky odvolacie konanie z a s t a v u j e. Žiaden z účastníkov n e m á p r á v o na náhradu trov odvolacieho konania. odôvodnenie: Rozsudkom krajského súdu bolo potvrdené rozhodnutie odporcu, ktorým zamietol návrh na vklad zmluvy o zriadení záložného práva uzavretej medzi navrhovateľom a T. R., zastúpenou ProHelp, združením občianskoprávnej pomoci so sídlom Povraznícka 18, Bratislava. Proti rozsudku krajského súdu podal navrhovateľ odvolanie, ktoré bolo predložené na rozhodnutie najvyššiemu súdu. Po vytýčení termínu vyhlásenia rozhodnutia, pred rozhodnutím o odvolaní, vzal navrhovateľ svoje odvolanie podaním z 12. novembra 2013 späť a žiadal konanie zastaviť bez priznania práva účastníkom na náhradu trov konania. Podľa § 246ods. 1 v spojitosti s § 207 ods. 3 OSP odvolací súd konanie zastavil. Účastníkom nepriznal náhradu trov konania. Poučenie: Proti tomuto uzneseniu nie je prípustný opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:NSSR:2013:6013201056.1 (dáta aktuálne k 12. 11. 2026). Záväzné je znenie zverejnené súdom.




